CELEX: 62014CN0596
Language: et
Date: 2014-12-22 00:00:00
Title: Kohtuasi C-596/14: Eelotsusetaotlus, mille on esitanud Tribunal Superior de Justicia de Madrid, Sección 3 de lo Social (Hispaania) 22. detsembril 2014 – Ana de Diego Porras versus Ministerio de Defensa

23.3.2015   
            
            
               ET
            
            
               Euroopa Liidu Teataja
            
            
               C 96/3
            
         Eelotsusetaotlus, mille on esitanud Tribunal Superior de Justicia de Madrid, Sección 3 de lo Social (Hispaania) 22. detsembril 2014 – Ana de Diego Porras versus Ministerio de Defensa
   (Kohtuasi C-596/14)
   (2015/C 096/05)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Madrid, Sección 3 de lo Social
   
      Põhikohtuasja pooled
   
   
      Apellant: Ana de Diego Porras
   
      Vastustaja: Ministerio de Defensa
   
      Eelotsuse küsimused
   
   
               1.
            
            
               Kas töötingimused, millele on viidatud Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) (1) sõlmitud raamkokkuleppe klausli 4 punktis 1, hõlmavad tähtajalise lepingu lõppemise korral makstavat hüvitist?
            
         
               2.
            
            
               Kas juhul kui töötingimused hõlmavad kõnealust hüvitist, peab isik, kellel on vahetult tööandja ja töötaja vahel sõlmitud tööleping või töösuhe, milles töölepingu või töösuhte lõpp on määratud objektiivsete tingimustega, milleks võib olla konkreetse kuupäeva saabumine, konkreetse ülesande lõpetamine või konkreetse sündmuse toimumine, lepingu lõppemisel saama sama hüvitist, mida võrreldaval tähtajatu lepingu alusel töötajal on õigus saada juhul, kui tema leping lõpeb objektiivsetel põhjustel?
            
         
               3.
            
            
               Kas juhul kui tähtajalise töölepinguga töötajal on õigus saada sama hüvitist, mida on õigus saada tähtajatu lepingu alusel töötajal lepingu lõppemise korral objektiivsetel põhjustel, tuleb asuda seisukohale, et töötajate põhimääruse artikli 49 lõike 1 punktiga c on nõuetekohaselt üle võetud nõukogu 28. juuni 1999. aasta direktiiv 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, või on see diskrimineeriv ja direktiiviga vastuolus, kahjustades selle eesmärki ja kasulikku mõju?
            
         
               4.
            
            
               Kas juhul kui tähtajalise lepingu lõppemise korral asendavate ajutiste töötajate hüvitise saamise õigusest ilmajätmiseks ei ole objektiivseid põhjusi, on diskrimineeriv töötajate põhimääruses nende töötajate töötingimuste eristamine võrreldes nii tähtajatu töölepinguga töötajate töötingimuste kui ka muude tähtajalise töölepinguga töötajate töötingimustega?
            
         
      (1)  Nõukogu 28. juuni 1999. aasta direktiiv 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368).